רן שלהבי

רן שלהבי (נולד ב-16 ביוני 1987) הוא פעיל חברתי ישראלי אשר שימש כמנכ״ל האגודה למען הלהט״ב בישראל בין השנים 2021 ועד שנת 2024. במהלך תקופתו בתפקיד, היה שלהבי דמות מרכזית במאבק למען זכויות הקהילה הגאה בישראל.
רן שלהבי באירוע הפרידה שלו מהאגודה

== קורות חייו ==
שלהבי נולד במושב בית יצחק, שירת כפקח טיסה בחיל האוויר. עם שחרורו מצה"ל החל לעסוק בתחום השיווק והפרסום והיה מעורב במספר קמפיינים חברתיים כגון אירוע ״אקספו״ המסחרי לקהילה הגאה שנעשה ב-2014 בדיזנגוף סנטר, וקמפיין נייקי בו השתתפו חברי קהילה מהקשת הטרנסית.

=== פעילות ציבורית ===
התחיל את דרכו כמתנדב באגודה בשנת 2015, ניהל והקים את מחלקת הדיגיטל של הארגון בהתנדבות ולאחר מכן כיהן כסמנכ"ל באגודה והוביל את מערך שירותי הפרט בארגון. בנוסף לקח חלק בולט במחאות והישגים למען הקהילה, בניהם במחאת השביתה של הקהילה הגאה בקיץ 2018 שמהווה השביתה האזרחית הגדולה ביותר בתולדות המדינה, ובמחאת "המטוס הגאה" שאילצה את ממשלת ישראל להעביר 11 מיליון שקלים למען רווחה לקהילה הגאה, במקום לתיירות גאה. בשנת 2020 הוביל את קמפיין "משפחה ישראלית גאה", את הקמת הקליניקה למשפחה הגאה ע״ש אמיר פרישר גוטמן, רתימת טחינת "אל ארז" לתרומה למען הקהילה הגאה הערבית ואת התכנית של לייצוג וליווי משפטי ללא תשלום לקשת הטרנסית של האגודה. בנוסף, הוביל פרויקט לקיצור זמן הטיפול בפניות לאגודה למחצית מהזמן.
החל משנת 2016 מתגורר ברמת גן ולוקח חלק פעיל בשינוי למען הקהילה הגאה ברמה המוניציפלית ברמת גן. במהלך הבחירות בשנת 2018, היה חבר רשימת ״רמת גני״<ref></ref> אשר מחזיקה את תיק הקהילה הגאה בעיר.
צוות האגודה יחד עם נשיא המדינה ורעייתו בעת הגשת המדד הגאה של הרשויות המקומיות

=== תפקידו כמנכ״ל האגודה למען הלהט״ב ===
במאי 2021 נבחר שלהבי על ידי הוועד המנהל לתפקיד מנכ״ל האגודה למען הלהט״ב ועמד בראש הארגון עד מאי 2024. במהלך כהונתו פיתח שלושה סגמנטיים עיקריים:
# הקהילה הטרנסית – הקמת "המרכז הטרנסי"<ref></ref> הפרויקט הגדול ביותר שנעשה עבור הקהילה הטרנסית עד כה.
# החברה הערבית הלהט״בית – פיתח את ארגון "בית אל מימ"<ref></ref> לחברה הערבית הגאה, הקים בית לארגון בחיפה ואחד מיוזמי הכנס הראשון לחברה משותפת<ref></ref> ערבית יהודית להט״ב.
# משפחות להט"ב – הקים את קרן הסיוע להורות גאה,<ref></ref> בשיתוף קרנות הביטוח הלאומי, אשר תוקצבה במעל ל-4 מיליון ש״ח לטובת סיוע להורים בקהילה הגאה בתהליכי הורות.
<br /> במהלך כהונתו, הארגון הכפיל את תקציבו ל-17 מיליון ש"ח והוביל הצלחות רבות, כולל תיקון חוק משפחות שכולות, החלטת בג"ץ בנושא אימוץ להט"ב, פרסום מפת הדרכים בשלטון המקומי והקמת מכון מחקר למגדר ולהט"ב. האגודה התנגדה ל, והפעילות התקשורתית שלה זכתה להכרה בינלאומית.

==== הרפורמה המשפטית ====
במהלך הרפורמה במערכת המשפט, שלהבי היה שותף במאבקים נגד השינויים המוצעים. האגודה יזמה את ההפגנה הראשונה בערב השבעת הממשלה בקפלן<ref></ref> בה נחסמו נתיבי איילון לראשונה,<ref></ref> והובילה גושי מחאה גאים ברחבי הארץ. היא גם יזמה קמפיינים תודעתיים רחבים, ביניהם הקמפיין ״ישראל היום, רוסיה מחר״ שזכה להכרה בינלאומית<ref></ref> בפסטיבל הפרסום בקאן.

==== מלחמת חרבות ברזל ====
במהלך מלחמת חרבות ברזל, שלהבי היה שותף להקמת חמ"ל סיוע ועזרה לקהילה הגאה,<ref></ref> בשיתוף עם ארגונים להט״ביים נוספים. הוא פעל לתיקון חוק משפחות שכולות,<ref></ref> יזם מערך טיפול פסיכוסוציאלי ייעודי לחיילים וחיילות להט״ב,<ref></ref> ויצר קמפיין ״מילואמניקים גאים״ אשר זכה לחשיפה רחבה והדגיש את תרומת הקהילה הגאה לפסיפס הישראלי.

== קישורים חיצוניים ==

* רן שלהבי, מנכ״ל ״האגודה למען הלהט״ב: [https://www.gov.il/he/departments/news/molsa-news-sectors-and-communities-lgbt-16122021 ״הרחבת מעני הטיפול והייעוץ לקהילת הלהט״ב״], אתר משרד הרווחה, 16.12

==הערות שוליים==

קטגוריה:להט"ב בישראל
קטגוריה:פעילים חברתיים ישראלים
קטגוריה:פעילים למען זכויות להט"ב בישראל
קטגוריה:מנכ"לים ישראלים
קטגוריה:בית יצחק: אישים
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1987